PATVIRTINTA
Kauno lopšelio-darželio „Žiedelis“ Atliekančio direktoriaus funkcijas direktoriaus pavaduotojo ugdymui 2026 m. rugpjūčio 27 d. įsakymu Nr. V-67
KAUNO LOPŠELIO-DARŽELIO „ŽIEDELIS“ NETIESIOGINIO DARBO SU VAIKAIS VALANDŲ PANAUDOJIMO TVARKOS APRAŠAS
I. BENDROSIOS NUOSTATOS
1. Kauno lopšelio-darželio „ŽIEDELIS“ (toliau – Darželis) netiesioginio darbo su vaikais valandų panaudojimo tvarkos aprašas (toliau – Aprašas) reglamentuoja ikimokyklinio ir priešmokyklinio ugdymo mokytojų, meninio ugdymo mokytojų ir švietimo pagalbos specialistų netiesioginio darbo su vaikais valandų panaudojimo tvarką.
2. Aprašas parengtas vadovaujantis Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymu (aktualia redakcija).
3. Pedagogų netiesioginio darbo su vaikais valandų panaudojimą reglamentuoja Darželio darbo tvarkos taisyklės, darbuotojų darbo apmokėjimo sistemos aprašas, darbo grafikai.
4. Pagrindinės Apraše naudojamos sąvokos:
4.1. kontaktinės valandos – laikas, per kurį tiesiogiai dirbama su vaikais;
4.2. nekontaktinės valandos – laikas, skirtas netiesioginiam darbui su vaikais;
5. Šiuo Aprašu vadovaujasi visi įstaigos pedagogai, švietimo pagalbos specialistai.
II. PEDAGOGŲ VEIKLA NEKONTAKTINIŲ
VALANDŲ METU
6. Ikimokyklinio ir priešmokyklinio ugdymo mokytojams nustatytos 36 val. per savaitę, iš jų 30 val. skiriamos tiesioginiam darbui su vaikais ir 6 val. – netiesioginiam darbui su vaikais. Ikimokyklinio ir priešmokyklinio ugdymo mokytojų veikla, atliekama nekontaktinių valandų metu:
6.1. veiklos planavimas e. dienyne;
6.2. rengimasis ugdymo(si) procesui: ugdymo aplinkos, kontekstų kūrimas, priemonių parinkimas, informacijos paieška;
6.3. ugdymo proceso dokumentavimas, vaikų ugdymosi pažangos ir pasiekimų įrodymų analizavimas;
6.4. vaikų pasiekimų ir pažangos aptarimas su tėvais (globėjais);
6.5. veiklos savianalizės, planų, ataskaitų, pristatymų medžiagos (pvz., studentams) bei kitos dokumentacijos rengimas;
6.6. informacijos apie vaikų ugdymąsi tėvams (globėjams) rengimas ir teikimas;
6.7. medžiagos rengimas praktinės patirties sklaidai (įstaigos internetiniam puslapiui, facebook paskyrai ir kt.);
6.8. dalyvavimas darbo grupių (projektų) veikloje;
6.9. dokumentų, metodinės medžiagos skaitymas (ugdymo programų, metodinių leidinių mokytojams ir kt.);
6.10. ugdymo priemonių tvarkymas, sisteminimas, atnaujinimas;
6.11. konsultavimasis su švietimo pagalbos specialistais;
6.12. metodinės pagalbos teikimas naujiems ar mažesnę patirtį turintiems mokytojams;
6.13. dalyvavimas įstaigos posėdžiuose, metodinės veiklos ir kt. pasitarimuose;
6.14. kvalifikacijos tobulinimas kitų institucijų organizuojamuose pasitarimuose, metodiniuose renginiuose, konferencijose ir kt.

7. Meninio ugdymo mokytojams nustatytos 36 valandos per savaitę, iš jų 24 valandos skiriamos tiesioginiam darbui su vaikais, 12 valandų – netiesioginiam darbui su vaikais. Meninio ugdymo mokytojų veikla, atliekama nekontaktinių valandų metu:
7.1. veiklos planavimas e. dienyne;
7.2. pasiruošimas praktinėms veikloms ir renginiams: kontekstų kūrimas, priemonių numatymas, aplinkos pritaikymas;
7.3. dalyvavimas darbo grupių (projektų) veikloje;
7.4. užsiėmimų tvarkaraščių sudarymas, planų, ataskaitų, paraiškų, pristatymų medžiagos (pvz., studentams), veiklos savianalizės bei kitos dokumentacijos rengimas (protokolų rašymas ir kt.);
7.5. dalyvavimas pasitarimuose su grupių mokytojomis, aptariant vaikų pažangą ir pasiekimus, informacijos tėvams teikimą;
7.6. vaikų pasiekimų ir pažangos aptarimas su tėvais (globėjais);
7.7. metodinės pagalbos teikimas naujiems ar mažesnę patirtį turintiems mokytojams;
7.8. dokumentų, metodinės medžiagos skaitymas (ugdymo programų, metodinių leidinių mokytojams ir kt.);
7.9. medžiagos rengimas praktinės patirties sklaidai (įstaigos internetiniam puslapiui, facebook paskyrai ir kt.);
7.10. ugdymo aplinkos (salės, futboliuko aikštelės ir kt.), priemonių tvarkymas bei priežiūra;
7.11. dalyvavimas įstaigos posėdžiuose, metodinės veiklos ir kt. pasitarimuose;
7.12. kvalifikacijos tobulinimas kitų institucijų organizuojamuose pasitarimuose, metodiniuose renginiuose, konferencijose ir kt.
8. Specialiųjų pedagogų, logopedų darbo laikas per savaitę yra 36 valandos, iš jų 22 valandos skiriamos tiesioginiam darbui su vaikais, 14 valandų – netiesioginiam darbui su vaikais. Specialiųjų ir socialinių pedagogų, logopedų veikla, atliekama nekontaktinių valandų metu:
8.1. veiklos planavimas el. dienyne;
8.2. grupių mokytojų konsultavimas;
8.3. konsultacijos su Kauno pedagogine psichologine tarnyba;
8.4. rengimasis užsiėmimams: ugdymo priemonių, medžiagos parinkimas, kalbos, tarties įvertinimo kortelių pildymas ir kt.;
8.5. ugdymo priemonių tvarkymas, sisteminimas, atnaujinimas;
8.6. vaikų pasiekimų vertinimas ir įvertinimas, individualių švietimo pagalbos planų rengimas, švietimo pagalbos gavėjų sąrašų sudarymas;
8.7. ankstyvojo amžiaus vaikų stebėjimas grupėse, vykdant kalbos prevenciją;
8.8. tėvų (globėjų) konsultavimas, individualių užduočių vaikui parengimas;
8.9. dalyvavimas darbo grupių (projektų) veikloje;
8.10. dalyvavimas Vaiko gerovės komisijos veikloje (informacijos rengimas, teikimas);
8.11. užsiėmimų tvarkaraščių, veiklos planų, ataskaitų, paraiškų, pristatymų medžiagos (pvz., studentams), veiklos savianalizės bei kitos dokumentacijos rengimas (protokolų rašymas ir kt.);
8.12. medžiagos rengimas praktinės patirties sklaidai (įstaigos internetiniam puslapiui, facebook paskyrai ir kt.);
8.13. dokumentų, metodinės medžiagos skaitymas (ugdymo programų, metodinių leidinių ir kt.);
8.14. kvalifikacijos tobulinimas kitų institucijų organizuojamuose pasitarimuose, metodiniuose renginiuose, konferencijose ir kt.
8.15. dalyvavimas įstaigos posėdžiuose, metodinės veiklos ir kt. pasitarimuose.
9. Psichologo darbo laikas per savaitę yra 36 valandos. Ne daugiau kaip 60 procentų jo darbo laiko skiriama tiesioginiam darbui su švietimo pagalbos gavėjais (vaikų švietimo pagalbos ir (arba) specialiesiems ugdymosi poreikiams įvertinti, konsultuoti švietimo pagalbos gavėjus (vaikus, jų tėvus (globėjus), mokytojus ir kitus darželio darbuotojus, vesti jiems užsiėmimus. Psichologo nekontaktinių valandų metu atliekama veikla:

9.1. individualių vaikų (šeimų) konsultacijų, konsultavimo kortelių pildymas, aprašymas;
9.2. psichologo pagalbos gavėjų žurnalo pildymas;
9.3. dalyvavimas Vaiko gerovės komisijos veikloje (informacijos rengimas, teikimas);
9.4. vaikų įvertinimo duomenų tvarkymas, aprašymas, psichologinio vaiko įvertinimo išvadų rengimas;
9.5. užsiėmimų tvarkaraščių, metinių planų ir įsivertinimų, ataskaitų, pristatymų medžiagos (pvz., studentams), veiklos savianalizės bei kitos dokumentacijos rengimas;
9.6. individualių rekomendacijų vaiko psichologinėms, asmenybės ir ugdymosi problemoms spręsti rengimas;
9.7. individualių švietimo pagalbos planų rengimas;
9.8. pasirengimas individualiems ir grupiniams užsiėmimams su vaikais, jų analizė, refleksija;
9.9. prevencinių renginių numatymas ir aptarimas su grupių mokytojais;
9.10. tyrimų (pagal poreikį) planavimas ir organizavimas;
9.11. ruošimasis įstaigos pedagogų intervizijoms, paskaitoms, konsultacijoms, bendruomenės švietimui;
9.12. dalyvavimas kvalifikacijos kėlimo renginiuose, profesinės literatūros studijavimas, naujų dokumentų analizavimas;
9.13. dalyvavimas Kauno miesto psichologų intervizijose, psichologų metodinio būrelio organizuojamuose renginiuose;
9.14. dalyvavimas įstaigos posėdžiuose, metodinės veiklos ir kt. pasitarimuose, darbo grupių (projektų) veikloje;
9.15. medžiagos rengimas praktinės patirties sklaidai (įstaigos internetiniam puslapiui, Facebook paskyrai ir kt.);
10. Ikimokyklinio ir priešmokyklinio ugdymo mokytojai, meninio ugdymo mokytojai ir švietimo pagalbos specialistai netiesioginio darbo su vaikais valandomis dirba Darželyje.
11. Nekontaktinių valandų metu pedagogai gali išvykti iš Darželio į metodinius renginius, seminarus, biblioteką, parodą ir kt., savo išvykimą suderinę su direktoriaus pavaduotoja ugdymui, jai nesant – direktore.
12. Nekontaktinio darbo per savaitę valandos įskaičiuojamos į bendrą pedagogų darbo apskaitos laiką.
13. Nekontaktinio darbo laiko valandos ikimokyklinio ir priešmokyklinio ugdymo mokytojų nurodomos mokytojų darbo grafike, sudarytame visiems mokslo metams. Ikimokyklinio ir priešmokyklinio ugdymo mokytojų darbo grafikai yra kintantys.
14. Kintantys ikimokyklinio ir priešmokyklinio ugdymo mokytojų darbo grafikai rengiami kiekvieną mėnesį, juose nurodant bendrą (kontaktinį ir nekontaktinį) mokytojų darbo laiką.
15. Kitų pedagogų darbo grafikai, juose nurodant kontaktinį ir nekontaktinį darbo laiką, yra sudaromi visiems mokslo metams.
16. Darbo grafikas gali būti keičiamas raštišku pedagogo prašymu.
III. BAIGIAMOSIOS NUOSTATOS

17. Neatvykimas į darbą pagal nustatytą darbo grafiką arba savavališkas darbo grafiko pakeitimas yra laikomas darbo drausmės pažeidimu.
18. Pedagogų nekontaktinių valandų panaudojimo priežiūrą vykdo direktoriaus pavaduotoja ugdymui.
19. Aprašas skelbiamos Darželio interneto svetainės www.ziedelisld.lt skiltyje TVARKOS.
20. Pedagogai su Aprašu supažindinami pasirašytinai DVS priemonėmis.
21. Už šio Aprašo įgyvendinimą atsako įstaigos direktorė.

